A-magasinet Det er kaldt. Det er mørkt. Og det er veldig langt unna påskefjellet.

På 90-tallet var drap og kirkebranner med på å ødelegge ryktet til norsk metal. Dagens metalentusiaster er streite familiefolk som velger rå musikk fremfor appelsin og klister, ifølge Runar Pettersen (39), pressesjef i Inferno-festivalen.

12. apr. 2017 10:45 Sist oppdatert 12. april 2017

Det er mørkt. Det er klamt. Det er høyt. Det er påske, men du befinner deg lenger enn langt unna stillhet på fjellet og en Kvikk Lunsj: Inferno-festivalen, som pågår fra 12. til 15. april.

Folk i svart og rødt forsvinner inn i mørket på Rockefeller og andre konsertsteder i Oslo mens påskesola står høyt. 46 band, nærmere 4000 fans og 100 akkrediterte journalister fra Vest-Europa til Australia er med på en firedagers fest med ekstrem metal som avsluttes påskeaften.